# Službeni list C 402A/25.

| | ISSN 1977-1088 |
| --- | --- |
| Službeni list
  Europske unije | C 402A |
| | |
| Hrvatsko izdanje | Informacije i objave | Godište 63.25. studenoga 2020. |

ISSN 1977-1088

Službeni list

Europske unije

C 402A

Hrvatsko izdanje

Informacije i objave

Godište 63.25. studenoga 2020.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Ured Europske unije za intelektualno vlasništvo |
| 2020/C 402 A/01 | Obavijest o slobodnom radnom mjestu – EXT/20/81/AD13/BOA Predsjedatelj žalbenog vijeća | 1 |

Sadržaj

Stranica

V.   Objave

ADMINISTRATIVNI POSTUPCI

Ured Europske unije za intelektualno vlasništvo

2020/C 402 A/01

Obavijest o slobodnom radnom mjestu – EXT/20/81/AD13/BOA Predsjedatelj žalbenog vijeća

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Ured Europske unije za intelektualno vlasništvo

| 25.11.2020 | HR | Službeni list Europske unije | CA 402/1 |
| --- | --- | --- | --- |

25.11.2020

HR

Službeni list Europske unije

CA 402/1

---

OBAVIJEST O SLOBODNOM RADNOM MJESTU

EXT/20/81/AD13/BOA Predsjedatelj žalbenog vijeća

(2020/C 402 A/01)

Ured Europske unije za intelektualno vlasništvo (EUIPO), „Ured”, traži kandidate za radno mjesto predsjedatelja žalbenog vijeća Ureda.

| Naziv radnog mjesta | PREDSJEDATELJ ŽALBENOG VIJEĆA |
| --- | --- |
| Funkcijska skupina/razred | AD 13 |
| Vrsta ugovora | Privremeno osoblje |
| Referentna oznaka | EXT/20/81/AD13/BOA_Chairperson |
| Rok za podnošenje prijava | 7. siječnja 2021. u ponoć prema lokalnom vremenu u Alicanteu (SEV) |
| Mjesto zaposlenja | Alicante, ŠPANJOLSKA |
| Predviđeni datum preuzimanja dužnosti | Od 1. studenoga 2021. |

Naziv radnog mjesta

PREDSJEDATELJ ŽALBENOG VIJEĆA

Funkcijska skupina/razred

AD 13

Vrsta ugovora

Privremeno osoblje

Referentna oznaka

EXT/20/81/AD13/BOA_Chairperson

Rok za podnošenje prijava

7. siječnja 2021. u ponoć prema lokalnom vremenu u Alicanteu (SEV)

Mjesto zaposlenja

Alicante, ŠPANJOLSKA

Predviđeni datum preuzimanja dužnosti

Od 1. studenoga 2021.

1.   OSNOVNE INFORMACIJE

Povijesni i pravni kontekst

Ured je osnovan Uredbom Vijeća (EZ) br. 40/94 (1) (sada Uredba (EU) 2017/1001 Europskog parlamenta i Vijeća (2)) kao decentralizirana agencija Europske unije (EU) koja osigurava zaštitu prava intelektualnog vlasništva poduzećima i inovatorima u EU-u i izvan njega. Uredbom Vijeća (EZ) br. 6/2002 (3) stvoren je registrirani dizajn Zajednice kojim također upravlja Ured, i kasnije, Uredbom (EU) br. 386/2012 Europskog parlamenta i Vijeća (4). Uredu je povjerena Europska promatračnica za povrede prava intelektualnog vlasništva.

Od osnivanja Ureda 1994. sjedište mu je u Alicanteu, u Španjolskoj, odakle Ured upravlja registracijom žigova EU-a i registriranim dizajnima Zajednice, koji vrijede u cijelom EU-u. Rad na razini EU-a obuhvaća i konvergenciju alata i praksi u suradnji s partnerima u nacionalnim i regionalnim uredima za intelektualno vlasništvo u cijelom EU-u, korisnicima i ostalim institucijskim partnerima. Ti uredi zajedno čine Mrežu EU-a za intelektualno vlasništvo (EUIPN) te zajedničkim radom korisnicima omogućuju dosljedno iskustvo registracije na nacionalnoj razini i na razini EU-a.

Jezici Ureda su engleski, francuski, njemački, talijanski i španjolski. Međutim, određeni se postupci mogu provoditi na drugim službenim jezicima Europske unije.

Vođenje i upravljanje EUIPO-om te njegova struktura

Upravljačka struktura EUIPO-a sastoji se od Upravnog odbora i Odbora za proračun, a svaki od njih čine po jedan predstavnik iz svake države članice, dva predstavnika Europske komisije i jedan predstavnik Europskog parlamenta. EUIPO ima pravnu, upravnu i financijsku autonomiju.

Vijeće odlučuje o imenovanju izvršnog direktora, jednog ili više zamjenika izvršnog direktora te predsjednika i predsjedateljâ žalbenih vijeća među kandidatima s popisa koji predlaže Upravni odbor. Upravni odbor zadužen je za odabir i imenovanje članova žalbenih vijeća.

Izvršni direktor pravni je zastupnik Ureda i odgovoran je za njegovo upravljanje, a odgovara Upravnom odboru i Odboru za proračun. Izvršnom direktoru u radu pomažu jedan ili više zamjenika izvršnog direktora.

Proračun Ureda za 2020. iznosi približno 464 milijuna EUR, a broj je radnih mjesta u planu radnih mjesta 925.

EUIPO se sastoji od nekoliko funkcionalnih odjela, za koje je nadležan izvršni direktor i/ili zamjenik izvršnog direktora.

Iako su uključena u administrativni i upravni sustav Ureda, žalbena vijeća osnovana su u skladu s Uredbom o žigu Europske unije kao posebna jedinica unutar Ureda s ciljem obavljanja neovisnog pregleda odluka Ureda, pri čemu je nastavak žalbenog postupka moguć pred sudovima EU-a u Luksemburgu.

Žalbena vijeća trenutačno se sastoje od jednog predsjednika, četiri predsjedatelja i petnaest članova kojima pomaže pravno i administrativno osoblje. Predsjednik žalbenih vijeća te njihovi predsjedatelji i članovi odgovaraju Upravnom odboru Ureda. U žalbenim vijećima radi više od stotinu članova osoblja, te u radu sudjeluju Prijemni ured, Služba za znanje, informacije i podršku te Služba za alternativno rješavanje sporova.

Tijekom 2019. podneseno je 2 988 žalbi te je doneseno 2 507 odluka. Predsjednik žalbenih vijeća predsjeda predsjedništvom žalbenih vijeća, koje je odgovorno za utvrđivanje pravila i organizaciju rada vijećâ, provodi odluke predsjedništva i dodjeljuje predmete pojedinom vijeću. Svakim žalbenim vijećem predsjeda predsjedatelj. Predsjednik žalbenih vijeća također predsjeda Velikim vijećem.

Dodatne informacije potražite na sljedećem mrežnom mjestu:

https://euipo.europa.eu/ohimportal/hr/home

2.   DUŽNOSTI

Od predsjedatelja žalbenog vijeća EUIPO-a očekuje se da:

| — | odlučuje o velikom broju predmeta u razumnim rokovima i na kolegijalan način, uz poštovanje ciljeva koje jednom godišnje definira predsjedništvo žalbenih vijeća, |
| --- | --- |

—

odlučuje o velikom broju predmeta u razumnim rokovima i na kolegijalan način, uz poštovanje ciljeva koje jednom godišnje definira predsjedništvo žalbenih vijeća,

| — | obrađuje oko 650 nacrta odluka godišnje te pruža smjernice vijeću u svrhu njegova doprinosa razvoju konzistentne sudske prakse i da učinkovito radi na predmetima koje zaprime vijeća, |
| --- | --- |

—

obrađuje oko 650 nacrta odluka godišnje te pruža smjernice vijeću u svrhu njegova doprinosa razvoju konzistentne sudske prakse i da učinkovito radi na predmetima koje zaprime vijeća,

| — | sudjeluje u raspravama Velikog vijeća i predsjedništva žalbenih vijeća, koji su nadležni za utvrđivanje pravila i organizaciju rada tih vijeća, |
| --- | --- |

—

sudjeluje u raspravama Velikog vijeća i predsjedništva žalbenih vijeća, koji su nadležni za utvrđivanje pravila i organizaciju rada tih vijeća,

| — | odlučuje o raspodjeli određenih predmeta dodijeljenih vijeću njegovim članovima, |
| --- | --- |

—

odlučuje o raspodjeli određenih predmeta dodijeljenih vijeću njegovim članovima,

| — | utvrđuje sastav vijeća za svaku žalbu i imenuje člana svojeg vijeća ili sebe osobno kao izvjestitelja, |
| --- | --- |

—

utvrđuje sastav vijeća za svaku žalbu i imenuje člana svojeg vijeća ili sebe osobno kao izvjestitelja,

| — | upravlja redovnim poslovanjem vijeća u suradnji s predsjednikom žalbenih vijeća i pod njegovim nadzorom. |
| --- | --- |

—

upravlja redovnim poslovanjem vijeća u suradnji s predsjednikom žalbenih vijeća i pod njegovim nadzorom.

Predsjedatelju u izvršavanju njegovih dužnosti pomažu pravni asistenti i administrativno osoblje.

Predsjednik žalbenih vijeća te predsjedatelji i članovi žalbenih vijeća neovisni su u svom radu. Pri donošenju odluka nisu se obvezni pridržavati nikakvih uputa.

3.   KRITERIJI PRIHVATLJIVOSTI

Kandidati trebaju ispuniti sve uvjete navedene u nastavku do roka za podnošenje prijava da bi ih se uzelo u obzir u ovom natječaju:

Opći uvjeti (5)

| — | Državljanstvo jedne od država članica Europske unije i uživanje svih građanskih prava, |
| --- | --- |

—

Državljanstvo jedne od država članica Europske unije i uživanje svih građanskih prava,

| — | prethodno ispunjenje svih zakonskih obveza u pogledu služenja vojnog roka, |
| --- | --- |

—

prethodno ispunjenje svih zakonskih obveza u pogledu služenja vojnog roka,

| — | posjedovanje karakternih osobina (6) potrebnih za ovo radno mjesto, |
| --- | --- |

—

posjedovanje karakternih osobina (6) potrebnih za ovo radno mjesto,

| — | fizička sposobnost za obavljanje dužnosti povezanih s radnim mjestom, |
| --- | --- |

—

fizička sposobnost za obavljanje dužnosti povezanih s radnim mjestom,

| — | mogućnost do kraja odraditi puni petogodišnji mandat od očekivanog datuma preuzimanja dužnosti, prije navršenja dobi za umirovljenje, odnosno prije kraja mjeseca u kojem navršavaju 66 godina (7). Očekivani datum preuzimanja dužnosti je 1. studenoga 2021. |
| --- | --- |

—

mogućnost do kraja odraditi puni petogodišnji mandat od očekivanog datuma preuzimanja dužnosti, prije navršenja dobi za umirovljenje, odnosno prije kraja mjeseca u kojem navršavaju 66 godina (7). Očekivani datum preuzimanja dužnosti je 1. studenoga 2021.

Obrazovanje

| — | Stupanj obrazovanja koji odgovara završenom sveučilišnom studiju potvrđenom diplomom ako sveučilišni studij traje četiri godine ili više,
  ili |
| --- | --- |

—

Stupanj obrazovanja koji odgovara završenom sveučilišnom studiju potvrđenom diplomom ako sveučilišni studij traje četiri godine ili više,

ili

| — | stupanj obrazovanja koji odgovara završenom sveučilišnom studiju potvrđenom diplomom i odgovarajuće stručno iskustvo u trajanju od najmanje jedne godine ako sveučilišni studij traje najmanje tri godine. |
| --- | --- |

—

stupanj obrazovanja koji odgovara završenom sveučilišnom studiju potvrđenom diplomom i odgovarajuće stručno iskustvo u trajanju od najmanje jedne godine ako sveučilišni studij traje najmanje tri godine.

Stručno iskustvo (8)

U trenutku podnošenja prijave kandidat mora imati najmanje 15 godina stručnog iskustva (16 godina u slučaju trogodišnjeg studija), stečenog nakon datuma stjecanja odgovarajućih kvalifikacija.

Od tih 15 godina stručnog iskustva, barem 10 godina mora biti u području intelektualnog vlasništva, od čega barem 5 godina mora biti u području žigova i/ili dizajna.

Jezične vještine

| — | Temeljito znanje jednog službenog jezika Europske unije (minimalno razina C1) – 1. jezik, |
| --- | --- |

—

Temeljito znanje jednog službenog jezika Europske unije (minimalno razina C1) – 1. jezik,

| — | zadovoljavajuće znanje jednog od jezika Ureda (minimalna razina B2) u mjeri potrebnoj za izvršavanje dužnosti – 2. jezik (9). |
| --- | --- |

—

zadovoljavajuće znanje jednog od jezika Ureda (minimalna razina B2) u mjeri potrebnoj za izvršavanje dužnosti – 2. jezik (9).

Pet jezika Ureda su engleski (EN), francuski (FR), njemački (DE), talijanski (IT) i španjolski (ES). Navedene razine utvrđuju se prema zajedničkom europskom referentnom okviru za jezike.

4.   KRITERIJI ODABIRA/PREDNOSTI

Najkvalificiraniji kandidati za razgovor birat će se prema sljedećim kriterijima:

| (a) | rukovodeće iskustvo te posebno:






  — | sposobnost upravljanja skupinom suradnika; |
| --- | --- | --- |

(a)

rukovodeće iskustvo te posebno:

—

sposobnost upravljanja skupinom suradnika;

| (b) | tehničko znanje i/ili iskustvo, osobito:






  — | u sklopu obrade pravnih predmeta ili sličnih aktivnosti, pogotovo u kontekstu spisa u području intelektualnog vlasništva, posebno žigova EU-a i dizajna, |
| --- | --- | --- |

(b)

tehničko znanje i/ili iskustvo, osobito:

—

u sklopu obrade pravnih predmeta ili sličnih aktivnosti, pogotovo u kontekstu spisa u području intelektualnog vlasništva, posebno žigova EU-a i dizajna,

| — | u području pravnih ili parničnih postupaka, kao i u pripremi sudskih predmeta ili povezanim naknadnim aktivnostima, |
| --- | --- |

—

u području pravnih ili parničnih postupaka, kao i u pripremi sudskih predmeta ili povezanim naknadnim aktivnostima,

| — | u posredovanju ili arbitraži, |
| --- | --- |

—

u posredovanju ili arbitraži,

| — | u sklopu zakonodavstva i sudske prakse u području intelektualnog vlasništva, posebno zakonodavstva o žigovima EU-a i dizajnima, |
| --- | --- |

—

u sklopu zakonodavstva i sudske prakse u području intelektualnog vlasništva, posebno zakonodavstva o žigovima EU-a i dizajnima,

| — | u području intelektualnog vlasništva u europskom kontekstu, uključujući pitanja krivotvorenja i povrede propisa, |
| --- | --- |

—

u području intelektualnog vlasništva u europskom kontekstu, uključujući pitanja krivotvorenja i povrede propisa,

| — | u vođenju aktivnosti vanjske komunikacije sa stručnjacima, posebno u području intelektualnog vlasništva kao što je rad na konferencijama, obukama i seminarima; |
| --- | --- |

—

u vođenju aktivnosti vanjske komunikacije sa stručnjacima, posebno u području intelektualnog vlasništva kao što je rad na konferencijama, obukama i seminarima;

| (c) | jezici:






  — | stručno iskustvo rada na jeziku koji nije materinski jezik kandidata, |
| --- | --- | --- |

(c)

jezici:

—

stručno iskustvo rada na jeziku koji nije materinski jezik kandidata,

| — | temeljito znanje bilo kojeg drugog jezika Ureda (EN, FR, DE, IT, ES) (minimalno razina C1) osim jezika navedenih u točki 3. ove obavijesti o slobodnom radnom mjestu. znanje njemačkog je prednost; |
| --- | --- |

—

temeljito znanje bilo kojeg drugog jezika Ureda (EN, FR, DE, IT, ES) (minimalno razina C1) osim jezika navedenih u točki 3. ove obavijesti o slobodnom radnom mjestu. znanje njemačkog je prednost;

| (d) | drugo iskustvo i znanje, a osobito:






  — | radno okruženje: iskazana sposobnost rada u multikulturnom ili međunarodnom okruženju; |
| --- | --- | --- |

(d)

drugo iskustvo i znanje, a osobito:

—

radno okruženje: iskazana sposobnost rada u multikulturnom ili međunarodnom okruženju;

| (e) | obrazovanje:






  — | kvalifikacije u području prava (visoka stručna sprema ili poslijediplomsko obrazovanje u području prava, poput magistra prava (LLM) ili jednakovrijedne kvalifikacije, |
| --- | --- | --- |

(e)

obrazovanje:

—

kvalifikacije u području prava (visoka stručna sprema ili poslijediplomsko obrazovanje u području prava, poput magistra prava (LLM) ili jednakovrijedne kvalifikacije,

| — | poslijediplomsko obrazovanje u području prava, ekonomije, društvenih znanosti, upravljanja ljudskim resursima ili slično. |
| --- | --- |

—

poslijediplomsko obrazovanje u području prava, ekonomije, društvenih znanosti, upravljanja ljudskim resursima ili slično.

Uz navedene kriterije, kandidati pozvani na razgovor bit će ocijenjeni i na temelju uvjeta u nastavku:

| (f) | kompetencije, osobito:






  — | komunikacija: jasna i precizna usmena i pisana komunikacija, te postizanje konsenzusa u svrhu ostvarivanja rezultata, |
| --- | --- | --- |

(f)

kompetencije, osobito:

—

komunikacija: jasna i precizna usmena i pisana komunikacija, te postizanje konsenzusa u svrhu ostvarivanja rezultata,

| — | analiza i rješavanje problema: određivanje ključnih činjenica u složenim pitanjima i razvijanje kreativnih i praktičnih rješenja, |
| --- | --- |

—

analiza i rješavanje problema: određivanje ključnih činjenica u složenim pitanjima i razvijanje kreativnih i praktičnih rješenja,

| — | rad s drugima: suradnja s drugim članovima timova i u cijeloj organizaciji te poštovanje razlika među ljudima; stvaranje osjećaja timskog duha poticanjem zajedničkih ciljeva i razmjene znanja i iskustva, |
| --- | --- |

—

rad s drugima: suradnja s drugim članovima timova i u cijeloj organizaciji te poštovanje razlika među ljudima; stvaranje osjećaja timskog duha poticanjem zajedničkih ciljeva i razmjene znanja i iskustva,

| — | učenje i razvoj: razvijanje i poboljšanje osobnih vještina i znanja o organizaciji i njezinu okruženju; predanost osposobljavanju drugih, razmjeni znanja te sustavnom poboljšanju radnih metoda, |
| --- | --- |

—

učenje i razvoj: razvijanje i poboljšanje osobnih vještina i znanja o organizaciji i njezinu okruženju; predanost osposobljavanju drugih, razmjeni znanja te sustavnom poboljšanju radnih metoda,

| — | postavljanje prioriteta i organiziranost: sposobnost određivanja prioriteta među najvažnijim zadatcima, fleksibilnost u radu i učinkovita organizacija vlastitog radnog opterećenja i radnog opterećenja drugih, |
| --- | --- |

—

postavljanje prioriteta i organiziranost: sposobnost određivanja prioriteta među najvažnijim zadatcima, fleksibilnost u radu i učinkovita organizacija vlastitog radnog opterećenja i radnog opterećenja drugih,

| — | kvaliteta i rezultati: preuzimanje osobne odgovornosti i inicijative za kvalitetno izvršenje posla unutar utvrđenih postupaka; pokazivanje jasne usmjerenosti na klijente (unutarnje i vanjske); ugrađivanje sustavnih i metodičkih procesa u vlastite projekte i posao te projekte i posao tima, |
| --- | --- |

—

kvaliteta i rezultati: preuzimanje osobne odgovornosti i inicijative za kvalitetno izvršenje posla unutar utvrđenih postupaka; pokazivanje jasne usmjerenosti na klijente (unutarnje i vanjske); ugrađivanje sustavnih i metodičkih procesa u vlastite projekte i posao te projekte i posao tima,

| — | otpornost: zadržavanje učinkovitosti pod radnim pritiskom, fleksibilnost i prilagodljivost promjenjivom radnom okruženju; motiviranje drugih da postupaju na isti način te prilagođavanje vlastitog pristupa i pristupa tima kako bi se uzele u obzir promjenjive okolnosti, |
| --- | --- |

—

otpornost: zadržavanje učinkovitosti pod radnim pritiskom, fleksibilnost i prilagodljivost promjenjivom radnom okruženju; motiviranje drugih da postupaju na isti način te prilagođavanje vlastitog pristupa i pristupa tima kako bi se uzele u obzir promjenjive okolnosti,

| — | rukovodstvo: voditi ljude i timove te upravljati njima s ciljem ostvarivanja rezultata. |
| --- | --- |

—

rukovodstvo: voditi ljude i timove te upravljati njima s ciljem ostvarivanja rezultata.

5.   POSTUPAK ODABIRA

Opći kriteriji

Postupak odabira provodi se uz kontrolu Upravnog odbora Ureda.

Preliminarni rad

Pripremni pododbor koji imenuje Upravni odbor provest će preliminarnu ocjenu prijava te će obaviti razgovore s najkvalificiranijim kandidatima. S prihvatljivim kandidatima koji su najkvalificiraniji u skladu s kriterijima odabira objašnjenima u točki 4. može se stupiti u kontakt radi provjere njihovih jezičnih vještina, kao i radi dokazivanja njihova stručnog iskustva i/ili ostalih vještina, znanja i kompetencija. Kandidati s kojima se stupi u kontakt tijekom faze predodabira ne moraju nužno biti pozvani na razgovor; takav kontakt može biti jedan od koraka u odabiru najprikladnijih kandidata koji će biti pozvani na razgovor.

Pripremni pododbor obavijestit će kandidate o statusu postupka prema specifikacijama mandata koji daje Upravni odbor.

Razgovor

Razgovori za posao vodit će se u Alicanteu ili, u slučaju određenih okolnosti, virtualno. Kandidati pozvani na razgovor bit će unaprijed obaviješteni o datumu i vremenu održavanja razgovora. Razgovor će se voditi na jednom od jezika Ureda (EN, FR, DE, IT, ES) koji nije materinski jezik kandidata naveden u obrascu za prijavu.

Razgovorom se provjerava znanje i iskustvo kandidata u pogledu pitanja povezanih s dužnostima koje će izvršavati kako bi se ocijenila njihova prikladnost za izvršavanje potrebnih zadataka, u skladu s aspektima navedenima u ovoj obavijesti o slobodnom radnom mjestu.

Od podnositelja prijave može se zatražiti da obave dodatne razgovore ili testove uz one već navedene.

Popis kandidata i imenovanje

Pripremni pododbor sastavit će izvješće o pripremnom radu za Upravni odbor, koji će odlučiti koje kandidate uvrstiti na popis koji će biti predložen Vijeću, u skladu s člankom 166. Uredbe o žigu Europske unije. Kandidati koje je odabrao Upravni odbor mogu prije imenovanja biti pozvani pred bilo koji nadležni odbor Europskog parlamenta radi davanja izjave i odgovaranja na pitanja članova tog odbora.

6.   UVJETI ZAPOSLENJA

Odabranog kandidata imenuje Vijeće s popisa kandidata koji je predložio Upravni odbor Ureda na razdoblje od pet godina. U tom smislu napominjemo da kandidat mora biti u mogućnosti do kraja odraditi prvi puni petogodišnji mandat prije navršenja dobi za umirovljenje, tj. prije kraja mjeseca u kojem navršava 66 godina (10), od datuma kada se predlaže i kada je postignut dogovor o početku službe.

Jednom ili više imenovanih kandidata bit će ponuđen ugovor kao članu privremenog osoblja u skladu s člankom 2. točkom (a) CEOS-a u kategoriji AD, razredu 13.

Trenutačna osnovna mjesečna plaća koja odgovara prvom stupnju unutar tog razreda iznosi 13 113,98 EUR. Postoje i dodatni elementi plaće koji se odnose na bračno stanje i uzdržavanu djecu. Nadalje, osiguravaju se razne naknade za selidbu i putovanja, kao i osiguranje od nezgoda te zdravstveno osiguranje i mirovinski sustav. Plaća podliježe porezu EU-a i drugim odbitcima utvrđenima u CEOS-u. Međutim, plaća je oslobođena od svih nacionalnih poreza. Uzdržavana djeca mogu besplatno pohađati Europsku školu u Alicanteu.

U skladu s člankom 166. stavkom 3. Uredbe o žigu EU-a, mandat predsjedateljâ vijećâ može se produljiti za daljnja razdoblja od pet godina ili do dobi za umirovljenje ako ta dob nastupi tijekom novog mandata, nakon što Upravni odbor pozitivno ocijeni njihov rad, a nakon savjetovanja s predsjednikom žalbenih vijeća. Upravni odbor provodi takvu procjenu prije nego što razmotri iznošenje prijedloga za produljenje Vijeću. Prilikom prvog produženja mandata Upravni odbor Ureda može predsjedatelja pomaknuti u funkcijsku skupinu AD, razred 14, nakon konzultacija s predsjednikom žalbenih vijeća.

Zaposlenje se prekida na kraju mandata ili na zahtjev imenovanog kandidata, uz otkazni rok od tri mjeseca.

Neovisnost i izjava o interesima

Na temelju članka 166. Uredbe o žigu, predsjedatelji žalbenih vijeća neovisni su u svom radu. Pri donošenju odluka nisu se obvezni pridržavati nikakvih uputa. Predsjedatelji se u potpunosti moraju posvetiti izvršavanju svojih zadataka te se ne smiju voditi osobnim ni nacionalnim interesima, kao ni bilo kakvim vanjskim utjecajima bilo koje vrste. Ne može ih se opozvati s dužnosti osim ako postoje ozbiljni razlozi za njihov opoziv i Europski sud donese odluku u tom smislu u skladu s postupkom navedenim u članku 166. stavku 1. Uredbe o žigu EU-a.

Stoga imenovani predsjedatelj mora dati izjavu o obvezi neovisnog djelovanja u javnom interesu te izjavu u pogledu interesa koji bi mogli nepovoljno utjecati na njihovu neovisnost. Podnositelji zahtjeva u svojoj prijavi moraju potvrditi da pristaju postupiti u skladu s time.

Zbog osobite prirode posla, od podnositelja prijave pozvanih na razgovore tražit će se potpisivanje izjave u pogledu njihovih sadašnjih ili budućih interesa koji bi mogli nepovoljno utjecati na njihovu neovisnost.

7.   NAČIN PRIJAVE

Kandidati se trebaju koristiti obrascem za prijavu na mrežnom mjestu Ureda:

https://euipo.europa.eu/ohimportal/hr/vacancies

Prijave je najbolje poslati e-poštom na sljedeću e-adresu:

MBBCSecretariat@euipo.europa.eu

Prijave moraju stići do ponoći prema lokalnom vremenu u Alicanteu (SEV) 7. siječnja 2021.

Posebno napominjemo da se moraju popuniti svi dijelovi obrasca. Nepotpuni obrasci za prijavu (na primjer obrazac s napomenom „pogledati životopis ili popratno pismo u privitku”) neće se razmatrati.

Od kandidata pozvanih na razgovor (vidjeti točku 5. „Postupak odabira”) također se traži da prije razgovora dostave relevantne dokumente kojima dokazuju ispunjavanje osnovnih uvjeta te drugih kvalifikacija i iskustva koje su naveli u prijavi:

| — | kopiju identifikacijske isprave (kao što su putovnica ili osobna iskaznica), |
| --- | --- |

—

kopiju identifikacijske isprave (kao što su putovnica ili osobna iskaznica),

| — | kopije diploma, |
| --- | --- |

—

kopije diploma,

| — | kopije potvrda koje se odnose na stručno iskustvo navedeno u točki 3. |
| --- | --- |

—

kopije potvrda koje se odnose na stručno iskustvo navedeno u točki 3.

Ostali dokumenti, osobito životopisi, neće se razmatrati. Napominjemo da se sve kvalifikacije ili stručno iskustvo koji se ne mogu potkrijepiti dokumentiranim dokazima, kao što su kopije diploma ili potvrde o zaposlenju, neće uzimati u obzir i da to može dovesti do odbacivanja prijave.

8.   JEDNAKE MOGUĆNOSTI

Ured provodi politiku jednakih mogućnosti te prihvaća prijave bez razlikovanja na temelju spola, rase, boje kože, etničkog ili društvenog podrijetla, genetskih osobina, jezika, vjere ili uvjerenja, političkog ili bilo kojeg drugog mišljenja, pripadnosti nacionalnoj manjini, imovine, rođenja, invaliditeta, dobi ili seksualne orijentacije.

9.   ZAŠTITA OSOBNIH PODATAKA

Kao tijelo odgovorno za organizaciju postupka odabira, Ured jamči da se osobni podatci podnositelja prijava obrađuju u skladu s Uredbom (EU) 2018/1725 Europskog parlamenta i Vijeća (11). To se posebno odnosi na povjerljivost i sigurnost takvih podataka.

10.   ŽALBA

Ako kandidat smatra da je oštećen određenom odlukom, može podnijeti žalbu u skladu s člankom 90. stavkom 2. Pravilnika o osoblju za dužnosnike Europske unije („Pravilnik o osoblju”) na sljedeću adresu:

| Ured Europske unije za intelektualno vlasništvo (EUIPO) |
| --- |
| Human Resources Department |
| Avenida de Europa |
| 4 E- 03008 Alicante |
| ŠPANJOLSKA |

Ured Europske unije za intelektualno vlasništvo (EUIPO)

Human Resources Department

Avenida de Europa

4 E- 03008 Alicante

ŠPANJOLSKA

Također može podnijeti sudsku žalbu u skladu s člankom 270. Ugovora o funkcioniranju Europske unije i člankom 91. Pravilnika o osoblju na sljedeću adresu:

| General Court |
| --- |
| Rue du Fort Niedergrünewald |
| L – 2925 Luxembourg |
| LUKSEMBURG |

General Court

Rue du Fort Niedergrünewald

L – 2925 Luxembourg

LUKSEMBURG

Pojedinosti o podnošenju žalbe nalaze se na službenim stranicama Općeg suda:

https://curia.europa.eu/jcms/jcms/Jo2_7033/hr/.

11.   DODATNE INFORMACIJE:

Za dodatne informacije obratite se na:

| Susana PÉREZ FERRERAS |
| --- |
| voditeljica Odjela ljudskih resursa |
| EUIPO – Ured Europske unije za intelektualno vlasništvo |
| Office AA1-P5-A180 |
| Avenida de Europa 4 |
| E-03008 Alicante |
| ŠPANJOLSKA |
| E-pošta: Susana.PEREZ@euipo.europa.eu |

Susana PÉREZ FERRERAS

voditeljica Odjela ljudskih resursa

EUIPO – Ured Europske unije za intelektualno vlasništvo

Office AA1-P5-A180

Avenida de Europa 4

E-03008 Alicante

ŠPANJOLSKA

E-pošta: Susana.PEREZ@euipo.europa.eu

Podnositelje prijava podsjeća se da je rad pripremnog pododbora povjerljiv. Podnositelji prijava ne smiju izravno ili neizravno kontaktirati s članovima tog odbora, niti to itko drugi smije učiniti u njihovo ime.

NAPOMENE:

*Smatra se da se svako spominjanje osobe muškog roda u ovom oglasu odnosi i na osobe ženskog roda.

*Ako se uoče nedosljednosti u različitim jezičnim verzijama, smatrat će se da je ispravna verzija ona na engleskom jeziku.

---

(1)  Uredba Vijeća (EZ) br. 40/94 od 20. prosinca 1993. o žigu zajednice (SL L 11, 14.1.1994., str. 1.).

(2)  Uredba (EU) 2017/1001 Europskog parlamenta i Vijeća od 14. lipnja 2017. o žigu Europske unije (SL L 154, 16.6.2017., str. 1.).

(3)  Uredba Vijeća (EZ) br. 6/2002 od 12. prosinca 2001. o dizajnu Zajednice (SL L 3, 5.1.2002., str. 1.).

(4)  Uredba (EU) br. 386/2012 Europskog parlamenta i Vijeća od 19. travnja 2012. o povjeravanju Uredu za usklađivanje na unutarnjem tržištu (žigovi i dizajni) zadaća u vezi s provedbom prava intelektualnog vlasništva, uključujući i okupljanje predstavnika javnog i privatnog sektora u okviru Europske promatračnice za povrede prava intelektualnog vlasništva (SL L 129, 16.5.2012., str. 1.).

(5)  Vidjeti članak 12. Uvjeta zaposlenja ostalih službenika Europske unije (CEOS).

(6)  Kandidat osobito ne smije biti prethodno osuđivan ili proglašen krivim za kazneno djelo.

(7)  U skladu s člankom 47. točkom (a) CEOS-a.

(8)  Stručno iskustvo računa se od datuma stjecanja odgovarajuće diplome koja omogućava pristup funkcijskoj skupini.

(9)  1. i 2. jezik moraju biti različiti.

(10)  U skladu s člankom 47. točkom (a) CEOS-a.

(11)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

---